ચાણસ્મા પાંજરાપોળમાં પૂળામાં આગ લાગતા બળીને ખાખ | ચાણસ્મા પાંજરાપોળમાં પૂળામાં આગ લાગતા બળીને ખાખ - Divya Bhaskar
ચાણસ્માસ્ટેશન રોડથી સરદાર ચોક જવાના માર્ગ ઉપર આવેલા જૈન મંડળ ચાણસ્મા સંચાલીત પાંજરાપોળમાં ઢોરવાડા માટેની ઘાસચારાના ગોડાઉનમાં સોમવારે રાત્રીના બે વાગ્યાના આરસામાં અચાનક આગ ભભૂકી ઉઠતા અંદાજે 20 ગાડી ઘાસચારો બળીને ખાખ થઇ ગયા છે.
પાંજરાપોળના ઢોરવાડામાં વોચમેન તરીકે ફરજ બજાવતા દેસાઇ રાત્રીના 2 વાગ્યાના આરસામાં ઢોર સાંભાળવા ઢોરવાડામાં તા પાછળના ભાગે આવેલા ઘાસચારાના ગોડાઉનમાં આગ જોવા મળતા તુરંત પાંજરાપોળના વહિવટ દારોને સંપર્ક કર્યો હતો. ધટનાની જાણ વહિવટદારોને થતા પંકજભાઇ મહેન્દ્રભાઇ શાહ દોડી આવ્યા હતા. જેઓએ ફાયર ફાયટરને જાણ કરી હતી. પરંતુ આગે વરવુ રૂપ ધારણ કરતા પાટણમાં પણ ફાયર ફાયટરની મદદ લેવાઇ હતી. રાત્રીના 2 વાગે લાગેલી આગ સવારે 6 વાગે કાબુમાં આવી હતી. ઘટનાની જાણ થતા નગરસેવક વિષ્ણુભાઇ પટેલ(ભગત), રાજૂલ પટેલ, લાલભાઇ પટેલ સહિત ચેતનશાહ પ્રફુલભાઇ વ્યાસ,બકાભાઇ દોડી આવ્યા હતા.